วางตัวเป็นกลาง
หนังสือพิมพ์โพสต์ทูเดย์ ลึกกว้าง ไกล ได้ประเด็นแซ่ด ฉบับวันพุธที่ 1 มิ.ย. 2554
19 ส.ค. 2554

หนังสือพิมพ์โพสต์ทูเดย์ ลึกกว้าง ไกล ได้ประเด็นแซ่ด ฉบับวันพุธที่ 1 มิ.ย. 2554
โดย..นายกระทิง&amp;หญิงฟลอร์
ดัชนีตลาดขึ้นไปเจอแนวต้าน 1,082 จุด ตีไม่ผ่านถอยหลังลงมาปิด 1,073.83 จุด ร่วง 2.67 จุด มูลค่าซื้อขาย 31,145 ล้านบาท 
ต่างชาติ ทิ้งหนัก 1,536 ล้าน 
ยังไม่ถึงเวลาที่ต่างชาติจะเข้ามาซื้อหนักๆ จนกว่าจะเห็นหน้าตารัฐบาลใหม่ ใครเป็นใคร
รู้ๆ กันอยู่เต็มอก บจ.ไหนที่ไม่มีเจ้าภาพหลักถือหุ้นใหญ่ สุ่มเสี่ยงถูกเทกโอเวอร์ หากไม่เปิดใจเรื่องนี้ เจ้าของที่ถือหุ้นเพียงเสี้ยวมือ แล้วยังหวงก้างว่าเป็นของตัว ปล่อยหุ้นเฉา จนรายย่อยร้องหาความเป็นธรรม กลับเต้นร้อนตัวกลัวถูกเทกโอเวอร์ 
เรื่องนี้ตลาด &amp; ก.ล.ต. ไม่ควรเข้าข้างผู้บริหารบจ.แล้วเล่นงานรายย่อย ที่เรียกร้องตรวจสอบการ บริหารงาน แต่ควรเข้าไปสอดส่องการบริหาร บจ.ด้วย ทั้งการจ่ายเงินเดือนสูงลิ่ว ทำธุรกิจที่ไม่ใช่ธุรกิจหลักแล้วซื้อในราคาสูงๆ กระทั่งกำไรที่เคยทำได้ร่อยหรอลงๆ 
หุ้นน้ำตาลครบุรี (KBS) เข้าตลาดเป็นวันที่ 4 ยังคึกไม่เลิก วานนี้ (31 พ.ค.) ตีทะลุไป 10 บาท 
ส่วนน้องใหม่ “ยูเนี่ยน อินทราโก้” (UIC) ได้ฤกษ์เข้ามาซื้อขาย 3 มิ.ย.นี้ จอง 1.92 บาท